KOMMISSIONENS FORORDNING (EF) Nr. 16/2000

af 5. januar 2000

om ophævelse af forordning (EF) nr. 2558/1999 om midlertidig fravigelse af visse bestemmelser om udstedelse af eksportlicenser med forudfastsættelse af restitutionen for landbrugsprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), særlig artikel 26, 31 og 42, og de tilsvarende bestemmelser i andre forordninger om fælles markedsordninger for landbrugsprodukter, og

ud fra følgende betragtninger:

(1) For at sikre, at ordningen for eksportlicenser med forudfastsættelse af restitutionen forvaltes korrekt i forbindelse med årsskiftet 1999/2000, og forhindre eventuelle forstyrrelser i medlemsstaternes overførsel af data til Kommissionen, er det i artikel 2 i Kommissionens forordning (EF) nr. 2558/1999(2) fastsat, at de i forordningens artikel 1 fastsatte frister for udstedelse af eksportlicenser med forudfastsættelse af restitutionen for mælk og mejeriprodukter, oksekød, svinekød, fjerkrækød, æg, frugt og grøntsager, forarbejdede frugter og grøntsager, vin, korn, ris, sukker, olivenolie og landbrugsprodukter, der udføres i form af varer, som ikke henhører under traktatens bilag I, forlænges med ti dage for licensansøgninger, der indgives i perioden 27. december 1999 til 10. januar 2000;

(2) da forlængelsen af fristerne for udstedelse af licenser udgør en midlertidig og ekstraordinær foranstaltning, er det i artikel 3 i forordning (EF) nr. 2558/1999 fastsat, at Kommissionen kan ophæve foranstaltningen og genetablere den gældende ordning inden forordningens ikrafttrædelse, så snart den har konstateret, at forstyrrelser i overførslen af data i forbindelse med årsskiftet 1999/2000 ikke er opstået eller ikke længere vil forekomme;

(3) da forstyrrelser i medlemsstaternes overførsel af data til Kommissionen ikke er opstået, bør forordning (EF) nr. 2558/1999 ophæves, og den gældende ordning inden forordningens ikrafttrædelse bør genetableres med hensyn til fristerne for udstedelse af licenser -

UDSTEDT FØLGENDE FORORDNING:

Artikel 1

Forordning (EF) 2558/1999 ophæves.

For så vidt Kommissionen ikke træffer særlige foranstaltninger, er fristerne for udstedelse af eksportlicenser med forudfastsættelse af restitutionen dem, der er nævnt i følgende bestemmelser:

- artikel 10, stk. 1, i Kommissionens forordning (EF) nr. 174/1999(3)

- artikel 10, stk. 1, i Kommissionens forordning (EF) nr. 1445/95(4)

- artikel 3, stk. 3, i Kommissionens forordning (EF) nr. 1370/95(5)

- artikel 3, stk. 3, i Kommissionens forordning (EF) nr. 1371/95(6)

- artikel 3, stk. 3, i Kommissionens forordning (EF) nr. 1372/95(7)

- artikel 2, stk. 4, i Kommissionens forordning (EF) nr. 2190/96(8)

- artikel 4, stk. 2, i Kommissionens forordning (EF) nr. 1429/95(9)

- artikel 3, stk. 2, i Kommissionens forordning (EF) nr. 1685/95(10)

- artikel 7, stk. 3, i Kommissionens forordning (EF) nr. 1162/95(11)

- artikel 3, stk. 2, i Kommissionens forordning (EF) nr. 2543/95(12)

- artikel 9, stk. 1, andet led, i Kommissionens forordning (EF) nr. 1464/95(13)

- artikel 3, stk. 3, i Kommissionens forordning (EF) nr. 1223/94(14).

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Licencer, der ansøges om, før nærværende forordning træder i kraft, og for hvilke de udstedelsesfrister, der omhandles i artikel 1, er udløbet på dette tidspunkt, udstedes straks. De i artikel 1 omhandlede udstedelsesfrister gælder for alle andre licensansøgninger.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. januar 2000.

På Kommissionens vegne

Franz FISCHLER

Medlem af Kommissionen

(1) EFT L 160 af 26.6.1999, s. 48.

(2) EFT L 310 af 4.12.1999, s. 3.

(3) EFT L 20 af 27.1.1999, s. 8.

(4) EFT L 143 af 27.6.1995, s. 35.

(5) EFT L 133 af 17.6.1995, s. 9.

(6) EFT L 133 af 17.6.1995, s. 16.

(7) EFT L 133 af 17.6.1995, s. 26.

(8) EFT L 292 af 15.11.1996, s. 12.

(9) EFT L 141 af 24.6.1995, s. 28.

(10) EFT L 161 af 12.7.1995, s. 2.

(11) EFT L 117 af 24.5.1995, s. 2.

(12) EFT L 260 af 31.10.1995, s. 33.

(13) EFT L 144 af 28.6.1995, s. 14.

(14) EFT L 136 af 31.5.1994, s. 33.